**Beslutningsprotekol

DIANALUND VANDVÆRK**

**Bestyrelsesmøde mandag den 26. marts 2013 kl. 18,00**

**i mødelokalet på Vandværket, Sømosevej 46 B, 4293 Dianalund**

**Fraværende: Ingen**

**1.   Konstituering:**

Formand: *Niels Christian Pedersen*

Næstformand: *Per Hovmand*

Kasserer: *Flemming Greve*

Sekretær: *Bruno Bom*

Bestyrelsesmedlem: *Niels Ravn Pedersen*

Suppleant: *Jan Schack Larsen*

**2.   Siden sidst:**

*2 mindre uheld siden sidst på ledningen til Kongsted.*

*Niels Ravn Pedersen skal på kursus i ”hjemmesider” i maj 2012.*

*Problemer på Skyttevej, Enighedsvej, Lærkevej, Skovbrynet og Banevænget, hvor vi har haft lukket for vandet i dag.*

*Service på det lukkede filteranlæg, der er blevet betalt med kr. 3.500,00, (skulle kun have været på kr. 1.500,00).*

*Der er kommet ny bekendtgørelse, der betyder, at vi skal have lavet flere analyser.*

**3.   Vand på Danasvej:**

*I forbindelse med kloakering etableres nye ledning og stophaner.*

**4.   Udskiftet ventiler på Lundtoftevej:**

*Der er udskiftet 3 ventiler.*

**5.   Vandledninger Lundtoftevej-Karsholtevej:**

*Formanden orienterede om problematikken vedr. kloakarbejdet på ovennævnte veje.*

**6.   Termofotograferinger:**

*Der er foretaget termofotografering, hvor næsten alt er i orden. Vi mangler godkendelse af apparaturet.*

**7.   Måleraflæsninger:**

*Jørgen Østermark har fremsendt skrivelse til Sorø Forsyning. Vi afventer, og der er enighed om, at vi opsiger kontrakten, hvis der ikke opnås enighed. Behandles på kommende delegeretmøde i Vandrådet, så alle har mulighed for at komme med kommentarer.*

**8.   Opgørelse vedr. prisloft 2013-revisor:**

*Der skal nu laves omkostningsekvivalenter. Der er aftalt møde med revisor Henrik Jørgensen den 28. marts 2012, der vil være behjælpelig med udfyldelse af rapporten.*

**9.   Områder omkring boringer:**

*Udsættes, idet vi afventer nærmere.*

**10. Vandforbrug:**

*Vi mister i øjeblikket ca. 2 m3 pr. time. Formanden undersøger videre med forskellige muligheder med aflukning af de enkelte områder om natten.*

**11. Takstblad:**

*Der foretages ændringer i takstbladet, jfr. Vandværksforeningens anvisninger.*

*Fremsendes til Sorø Kommune til godkendelse.*

**12. Økonomi:**

*Beholdningerne er d.d. kr. 43.993,55 i Nordea i arbejdskapital til 0,3%, og i Sydbank kr. 1.855.716,36 til 0,75% i arbejdskapital og kr. 5.000.000,00 på aftalekonto til 2,45%.*

**13. Kolonivej 15:**

*Der er enighed om, at der fremsendes faktura på resterende tilslutninger, jfr. aftale af 26/1-2010, på kr. 5.500 + moms x 20 tilslutninger, idet der nu er indflyttet i 21 lejligheder.*

**14. Eventuelt:**

*Intet.*